Башкиров Александр Иванович

Александр Иванович Башкиров (1885, Һамар губернаһы — 1941 йылдан һуң) — делегат Бөтә Рәсәй Учредителдәр йыйылышының делегаты, эсер.

 Биография 
Александр Башкиров 1885 йылда Һамар губернаһының Козловка ауылында мещан ғаиләһендә тыуған. 1917 йылда ул эсерҙарҙан һәм крәҫтиән депутаттары Советынан Һамар һайлау округы буйынса Учредителдәр йыйылышына ағза итеп һайлана (3-се һанлы исемлек). 1918 йылдың 5 ғинуарында Йыйылыш ултырышында ҡатнаша.

Александр Ивановичтың Граждандар һуғышы осорондағы эшмәкәрлеге тураһында мәғлүмәт юҡ, Комуч исемлегендә уның фамилияһы табылмай.

Совет осоронда Башкиров Куйбышев ҡалаһында товаровед булып эшләй. 1941 йылдың 13 июлендә ул ҡулға алына, ә 3 октябрҙә СССР НКВД-ының Махсус кәңәшмәһе уны 58-10 статьяһы буйынса холоҡ төҙәтеү-хеҙмәт лагерына 8 йылға хөкөм итә (контрреволюцион пропаганда һәм агитация) .

Александр Башкировтың артабанғы яҙмышы билдәһеҙ. 1956 йылдың 18 июлендә Куйбышев өлкә суды тарафынан аҡлана.

 Иҫкәрмәләр 

 Әҙәбиәт 
 Протасов Л. Г. Люди Учредительного собрания: портрет в интерьере эпохи. М., РОСПЭН, 2008.
 ГА РФ. Ф. 102 — Департамент полиции Министерства внутренних дел, 5 д/п, 1912, д. 638.
 Белая книга. О жертвах политических репрессий. Т. 1. Самара, 1997.
 Книга Памяти Самарской области, 2000.
Категория:Социалист-революционерҙар партияһы
Категория:Алфавит буйынса шәхестәр
Категория:Үлгәндән һуң аҡланғандар
Категория:СССР-ҙа аҡланғандар
Категория:СССР-ҙа репрессияланғандар
Категория:1885 йылда тыуғандар
Категория:Һамар губернаһында тыуғандар
Категория:XX быуатта вафат булғандар
Категория:Бөтə Рəсəй Ойоштороу йыйылышы ағзалары
Категория:Эсерҙар